Asinas, a Organización Consul, un grupo d'extrema dreita, asesinó a o menistro d'Asuntos Esteriors alemán, Walther Rathenau, o 4 de chunio de 1922, culpando-le d'a suya aproximación a os Aliatos y d'os suyos orichens chodigos. D'atros atentatos d'extrema dreita contra os moderatos enturbioron o clima politico, con sublevacions comunistas en Turinchia, Hamburgo u Saxonia. O 8 de noviembre de 1923, Adolf Hitler se sublevó en Bavera, o territorio mas dreitán d'Alemanya, en o clamato Putsch d'a Cervecería o Putsch de Múnich, en Múnich, reprimito melitarment, anque estió o prencipio d'a carrera politica de Hitler y d'o suyo  Nationalsocialistische Deutsche Arbeiterpartei (Partito Nacional Socialista d'os Treballadors Alemans u NSDAP).